Tiltale for overtrædelse af straffelovens § 136, stk. 1
Ret: Retten i Horsens (1. instans)
Faggruppe: Straffesag — Almindelig domsmandssag
Sagsemner: Statsforfatning, sikkerhed og terrorisme;

RETTEN HORSENS








Udskrift af dombogen

DOM

afsagt den 8.juni 2016

Rettens nr. 44/2016
Politiets nr. 3700-70425-00001-15

Anklagemyndigheden
mod

født den  1946
(advokat Jytte Storgaard, Horsens)

Der har medvirket domsmænd ved behandlingen af denne sag.

Anklageskrift er modtaget den 6. januar 2016.

 er tiltalt for overtrædelse af

straffelovens $ 136, stk. 1, ved den 8.januar 2015 kl 16.35 offentligt at ha-
ve tilskyndet til forbrydelse, idet  kommenterede et opslag
fra Facebook-gruppen "Nej til moskeer oprigtig" der lød "Det forlyder, at
flere moskeer i Frankrig er blevet udsat for angreb, efter onsdagens massak -
re på det franske satiremagasin Charlie Hebdo . da  skrev
"Det lyder da rigtig godt så kan de selv smage deres egen terror Forsæt en-
delig med disse angreb :'

Påstande

Anklagemyndigheden har nedlagt påstand om, at tiltalte straffes med ubetin-
get fængsel i 60 dage.

Tiltalte har 'påstået frifindelse.

Forklaring

 har forklaret, at han har en Facebook-profil i eget navn.
Han chatter med folk; han har fået som Facebook-venner. Der er kun tale om
Facebook-/"online-venner" og således ikke nogen, han ser privat. Der er ham
bekendt ikke andre, der har koden til hans profil, som han anvender dagligt
fra sin hjemme-pc. Han går ikke på Facebook via telefon. Han har også brugt
profilen på bla. en Facebook-side, der hedder Ny Borgerlig. Hvis nogen

skriver; skriver han tilbage.

Foreholdt udskrift af Facobook-side; bilag 1/6, side 1, har tiltalte forklaret; at
han kan bekræfte, at det er en side, der er imod moskéer i Danmark. Han er
ikke medlem af denne side eller politiske partier. Han har ikke aktiveret
"synes godt om"-funktionen for siden. Han har under besøg på siden talt med
en 7  fra Kolding. Han har kun set dét, han har svaret på. Han har
kun været inde på siden et par gange.

Foreholdt smst., side 1, om sideoplysninger; har tiltalte forklaret, at han ikke
har læst om siden tidligere. Han besøgte kun siden; efter at have set nyheden
om Charlie Hebdo-angrebet i Frankrig på tv. Han ved ikke, om man kan bli-
ve fjemet fra siden; hvis man ikke overholder reglerne.

Han går ud fra, at alle med Facebook-adgang har adgang til den pågældende
side; men han ved det ikke.

Foreholdt opslag af 25. december 2014 kl. 17.17, bilag 1/28, om brand i
svensk moské, side 1 og 3 med kommentar, har tiltalte forklaret, at han ikke
har skrevet kommentaren af 26. december 2014 kl. 17.42. Hans profilnavn er
rigtignok  men han har ikke skrevet det dokumenterede
opslag. Han ved ikke, om det er skrevet via hans profil.

Foreholdt rapport om tiltalte, bilag 1/22, har tiltalte forklaret, at det er hans
Facebook-side. Fotografierne er de samme.

Foreholdt opslag af 8. januar 2015, bilag 1/30, side 1 og 2, om angreb på
moskéer efter angrebet på Charlie Hebdo og kommentarer hertil, har tiltalte
forklaret, at han står ved denne kommentar, som han har skrevet. Han skrev
den efter at have set nyheden om terrorangrebet på Charlie Hebdo på tv, 0g
følelserne rendte af med ham: Han skrev det bare og har måske fortrudt det
bagefter. Han mente vel, at de skulle have lov at smage deres egen terror. På
Facebook skriver man måske lidt mere end ellers; fordi man kan "gemme
sig" . Det har ikke været hans intention; at det skulle gå ud over nogen perso-
ner eller bygninger. Han mente ikke noget med det; det var i frustration. Han
tænkte ikke over, hvem der læste det, han skrev .

Øvrige oplysninger i sagen

Der er udover dét, der er dokumenteret ved forehold under forklaringen
dokumenteret fra følgende bilag:
Skærmprint af forskellige opslag på Facebook-siden "Nej til moskeer
oprigtig" , bilag 1/9
Anmeldelsesrapport; bilag 1/2
Anmeldelsesrapport, bilag 1/1

Oplysninger om tiltaltes personlige forhold

side 3
Kriminalforsorgen har ifølge anklagemyndigheden opl yst, at tiltalte ikke har 
ønsket at medvirke til en personundersøgelse. Tilta lte har hertil forklaret, at 
en medarbejder fra Kriminalforsorgen spurgte ham, o m han ville besvare per- 
sonlige spørgsmål. Tiltalte sagde ja, men tog forbehold for, a t der kunne væ- 
re spørgsmål, han ikke ville besvare. Forsorgen vil le herefter ikke gå videre 
med en undersøgelse. 
Tiltalte har om sine personlige forhold forklaret, a t han er folkepensionist. 
Han og hans ægtefælle bor i Åbenrå. 
Rettens begrundelse og afgørelse 
Det lægges efter tiltaltes forklaring og skærmprint et til grund, at han har 
skrevet den kommentar, der er nævnt i tiltalen, og at kommentaren var knyt-
tet til et opslag af 8. januar 2015 med et klip fra Nyh ederne.TV2.dk med 
overskriften: "Angreb mod flere moskeer efter attentat"  og teksten: "Flere 
moskeer i Frankrig er blevet udsat for angreb efter o nsdagens [den 7. janu- 
ar 2015] massakre på det franske satiremagasin Charli e Hebdo. Det oply- 
ser franske myndigheder ifølge nyhedsbureau" .
Retten finder det ubetænkeligt at lægge til grund, at tiltalte - der havde opret- 
tet en Facebook-profil - da han skrev kommentaren v idste, at den ville kunne 
læses af en større ubestemt kreds af personer. Komm entaren er derfor afgivet 
offentligt i den forstand, dette begreb anvendes i straffelovens § 136, stk. 1. 
Det forhold, at tiltaltes ytring er en kommentar ti l en omtale af angreb mod
moskéer i Frankrig, medfører ikke, at det ifølge lo ven er en betingelse for at 
kunne pålægge straf, at tilskyndelsen efter sin for mulering eller i sin form skal 
være rettet direkte til de personer, der stod bag d e angivelige angreb på mos- 
kéer i Frankrig. Tiltalte har derfor med sin kommen tar udtrykt sig tilskynden- 
de i lovbestemmelsens forstand. 
Det er ikke en betingelse for pålæggelse af straf, at den forbrydelse, der til- 
skyndes til, skal være beskrevet eller omtalt så nø jagtigt, at den direkte lader 
sig henføre under en bestemt strafbestemmelse. Tilt altes formulering må na- 
turligt forstås således, at de angivelige angreb på  moskéer i Frankrig indebæ- 
rer, at "de selv [kan] smage deres egen terror", id et der herved efter opsla- 
gets indhold utvivlsomt sigtes til terrorangrebet p å Charlie Hebdo dagen for- 
inden. Tiltalte har herved kvalificeret de angreb, han derefter tilskynder til, 
som angreb, der indebærer forbrydelser af en grovhe d på niveau med terror- 
handlinger. Det er herefter uden betydning for skyl dspørgsmålet, om der rent 
faktisk var blevet udøvet strafbare angreb mod moské er i Frankrig og i be- 
kræftende fald hvilke overtrædelser, der konkret ha vde været tale om. 
Det er på denne baggrund bevist, at tiltalte havde forsæt til offentligt at til- 
skynde til ikke-bagatelagtig forbrydelse, og tiltal te er derfor skyldig.

Straffen fastsættes til fængsel i 30 dage, jf straffelovens $ 136, stk. 1.

Der er ved straffastsættelsen i formildende retning navnlig lagt vægt på, 9
tiltalte som nævnt ikke har konkretiseret de "angreb" han har tilskyndet til,)
og herunder ikke har tilskyndet til personangreb, og at tiltaltes kommentar er
kortfattet og har et begrænset selvstændigt indhold.

Af samme grunde 0g under henvisning til tiltaltes personlige forhold er det
forsvarligt at bestemme, at straffen ikke skal fuldbyrdes; hvis tiltalte overhol-
der de betingelser, som er angivet nedenfor, jf. straffelovens 8 56, stk. 1.

Thi kendes for ret:

 straffes med fængsel i 30 dage.

Straffen skal ikke fuldbyrdes, hvis tiltalte ikke begår noget strafbart i en prø-
vetid på 1 år fra endelig dom

Tiltalte skal betale sagens omkostninger.